hotchpotch/miracl-hf-unified huggingface dataset:
సత్యనారాయణ వ్రతము
సత్యనారాయణ వ్రతము, అన్నవరం గూడెం  శ్రీ సత్యనారాయణ స్వామికి చేసే పూజ విధానము.
ఈ వ్రతమును హిందూ వధూవరులు శ్రద్ధగా ఆచరించిన వారి కాపురం దివ్యముగా ఉండును, విద్యార్థులు, వ్యాపారులు ఇంకనూ ఎవరు ఆచరించిననూ విజయం లభించును.
కలియుగమున లోక సంచారము చేసిన నారదుడు, లోకుల బాధలు చూడలేక మహావిష్ణువును ప్రార్థించగా స్వామి వారు ఇటుల తెలిపెను.
కలియుగమున నేను సత్యనారాయణ రూపం ధరించితిని, కావున శ్రీ సత్యనారాయణ వ్రతము చేసినవారికి శోకథుఃఖములు తొలగి ధనధాన్యాభివృద్ది చెంది సంతానసౌభాగ్యాలు కలిగి సర్వత్రా విజయము లభించి కోరిన కోరికలు తీరును.
అంతట వ్రత విధానమును తెలుసుకొనిన నారదుడు సూతునికి చెప్పగా సూతుడు శౌనకాది మహామునులకు తెలిపెను." దేవాలయే నదీతీరే గోశ్చే బృందావనే తధా
యత్పరిష్యతి తత్సర్వం అనంత ఫలదం భవేత్ "వ్రత కథ మొత్తము ఐదుభాగములుగా ఉండును. ప్రతీ కథానంతమున నారికేళసమర్పణ ఆచారము. 
ఒకానొక సమయమున నైమిశారణ్యమునకు విచ్చేసిన సూత మహర్షిని శౌనకాది మునులు ఇటుల అడిగినారు 
"మహానుభావా.. దేని చేత మనుషులు తమ కోరికలననుభవించి, మోక్షమును పొందగలరు?"
అందులకు సూత మహర్షి 
శ్రీ సత్యనారయాణవ్రతమే సకల ధు:ఖ నివారిణి,ఈ వ్రతమును ఏ రోజునైనను చేసి, వ్రతానంతరము తీర్ధప్రసాదాలు పుచ్చుకొనవలెను. 
ఈ వ్రతము చేసిన వారు మోక్షమును పొందెదరని మహావిష్ణువు నారదునకు తెలిపెను.
కనుక జనులారా, సత్యనారాయణ వ్రతము చేసినచో మీ కోరికలు తీరునని సూత మహర్షి తెలిపెను. ఇది మొదటి వ్రత కథ.
కాశీ పట్టణమందు ఒక బీద బ్రాహ్మణుడు కలడు. ఆ బ్రాహ్మణునికి ఒక రోజు ఏమీ భిక్ష లభించక విచారముగా నుండును,శ్రీ సత్యనారాయణ స్వామి వారు అతనిని చూచి జలిపడి ఒక ముసలి బ్రాహ్మణవేషములో వచ్చి నాయనా నీ బాధ ఏమి అడిగాడు. 
అంతట ఆ ముసలి బ్రాహ్మణుడు, సత్యనారాయణవ్రత విశేషము తెలిపి అదృశ్యుడాయెను. అంతట బీద బ్రాహ్మణుడు రేపే ఈ వ్రతము చేసెదనని నిశ్చయించుకున్నవాడై మరుసటి దినమున నిత్యకాలకృత్యములు నెరవేర్చుకుని 
"స్వామీ! ఈ రోజు లభించిన బిక్షతో నీ వ్రతము చేసెదను" అని పలికి భిక్షాటనకు బయలుదేరెను. ఆనాటి వేళావిషయమున అతనికి విశేషమైన భిక్ష లభించెను. పిమ్మట లభించిన భిక్షతో ఆ బ్రాహ్మణుడు వ్రతము చేసెను. 
వ్రతమహిమ వలన సమస్తసంపదలు కలిగినవి. అప్పటి నుండి ఆ బ్రాహ్మణుడు ప్రతీ మాసము సత్యనారాయణస్వామి వ్రతము చేసెను. ఆ బ్రాహ్మణుడు ఒకానొక ఏకాదశినాడు వ్రతము చేయుచుండగా కట్టెలమ్ముకొనువాడు వచ్చి వ్రతమంతయూ చూచి వ్రత మహిమ తెలుసుకొన్న వాడై, తను కూడా తరువతి దినమునాడు వ్రతము చేసెదనని పలికెను. 
తరువాతిదినమున, కట్టెలమ్మగా మిక్కిలి విశేషముగా ధనము లభించింది.ఆ ధనముతో ఆ నాడు వ్రతము చేసినవాడై అనతికాలమునందు ధనవంతుడయ్యెను. 
సత్యనారాయాణ వ్రత విశేషము వల్ల బ్రాహ్మణుడు మరియు కట్టెలమ్ముకొనువాడు కోరికలు తీరి మోక్షమునొందినారు. ఇది రెండవ వ్రత కథ.
భారతీయ జనసంఘ్
సంక్షిప్తంగా జనసంఘ్ అని పిలువబడే భారతీయ జనసంఘ్ పార్టీ 1951లో శ్యాంప్రసాద్ ముఖర్జీ చే ఢిల్లీలో స్థాపించబడింది. 1977లో ఈ పార్టీని జనతా పార్టీలో విలీనం చేయబడింది. 1977లో ఏర్పడిన జనతా ప్రభుత్వంలో భారతీయ జనసంఘ్ పార్టీకి చెందిన ప్రముఖులైన అటల్ బిహారీ వాజపేయి, లాల్ కృష్ణ అద్వానీ లాంటి నాయకులు ప్రముఖ పదవులు నిర్వహించారు. 1980లో జనతా పార్టీ నుండి బయటకు వచ్చి పూర్వపు జనసంఘ్ నాయకులు భారతీయ జనతా పార్టీ స్థాపించారు. ప్రస్తుతం భారతీయ జనతా పార్టీ భారతదేశంలో ప్రముఖ జాతీయ రాజకీయ పార్టీలలో ఒకటి.
1951 అక్టోబర్ 21న ఢిల్లీలో శ్యాంప్రసాద్ ముఖర్జీ భారతీయ జనసంఘ్ పార్టీని ఏర్పాటు చేశాడు. రాష్ట్రీయ స్వయం సేవక్ సంఘ్ భావనలపై ఏర్పాటు చేసిన ఈ పార్టీకి ఎన్నికల చిహ్నంగా దీపం గుర్తు లభించింది. 1952లో జరిగిన పార్లమెంటు ఎన్నికలలో ఈ పార్టీకి 3 లోక్‌సభ స్థానాలు లభించాయి. అందులో ఒక స్థానం పార్టీ స్థాపకుడైన శ్యాంప్రసాద్ ముఖర్జీ విజయం సాధించింది. 1967 తరువాత ఈ పార్టీ బలపడింది.
రాష్ట్రీయ స్వయం సేవక్ సంఘ్ భావనలపై ఆధారపడిన పార్టీ కావడంతో ఈ పార్టీ హిందూ జాతీయవాద లక్షణాలను కలిగిఉంది. ఈ పార్టీలో ప్రముఖ స్థానాలను కలిగిన నాయకులు కూడా ఆర్.ఎస్.ఎస్ కార్యకర్తలే. 1964లో ఏర్పడిన విశ్వ హిందూ పరిషత్తు ఈ పార్టీకి సన్నిహితంగా ఉంది. జవహర్ లాల్ నెహ్రూ కాలంలో ఆయన సోషలిస్టు భావనలకు విసుగు చెందిన పలు భారతీయ జాతీయ కాంగ్రెస్ నేతలు ఈ పార్టీ పట్ల ఆకర్షితులయ్యారు. రాజస్థాన్, గుజరాత్, మహారాష్ట్ర, మధ్యప్రదేశ్ మరియు ఉత్తర ప్రదేశ్ రాష్ట్రాలలో ఈ పార్టీ ఉనికి నిలుపుకుంది.
1975లో దేశంలో ఇందిరా గాంధీ ప్రభుత్వం అత్యవసర పరిస్థితి విధించడంతో విపక్షాలకు చెందిన పలు నేతలను ఎలాంటి కారణం లేకుండానే జైళ్ళకు తరలించారు. అదే కాలంలో భారతీయ జనసంఘ్ ప్రముఖ నేతలు కూడా జైలుజీవితం గడిపారు. 1977లో అత్యవసరపరిస్థితిని తొలిగించి ఎన్నికలు జరుపడంతో దేశంలో మారిన రాజకీయ సమీకరణాల వలన భారతీయ జనసంఘ్‌తో పాటు భారతీయ లోక్‌దళ్, కాంగ్రెస్ (ఓ), సోషలిస్ట్ పార్టీలు కలిసి ఉమ్మడిగా జనతా పార్టీని ఏర్పాటు చేసుకున్నాయి. ఎన్నికలలో ఈ పార్టీ విజయం సాధించడంతో భారతదేశంలో ప్రభుత్వం ఏర్పాటు చేసిన తొలి కాంగ్రెసేతర ప్రభుత్వంగా జనతా ప్రభుత్వం పేరు సంపాదించింది. మురార్జీ దేశాయ్ నేతృత్వం వహించిన జనతా ప్రభుత్వంలో పూర్వపు జనసంఘ్ నేతలైన అటల్ బిహారీ వాజపేయికి విదేశాంగ మంత్రిత్వ శాఖ లభించగా, లాల్ కృష్ణ అద్వానీకి సమాచార ప్రసార మంత్రిత్వ శాఖ లభించింది.జనతా ప్రభుత్వం విచ్ఛిన్నం కావడంతో 1980 లోక్‌సభ ఎన్నికల ముందు పూర్వపు భారతీయ జనసంఘ నేతలు జనతా పార్టీ నుండి బయటకు వచ్చి భారతీయ జనతా పార్టీ పేరుతో కొత్త రాజకీయ పార్టీని స్థాపించారు. అటల్ బిహారీ వాజపేయి భారతీయ జనతా పార్టీకు తొలి అధ్యక్షుడిగా పనిచేశాడు. 1989 తరువాత ఈ పార్టీ బలపడింది. అటల్ బిహారీ వాజపేయి 3 సార్లు ప్రధానమంత్రి పదవిని కూడా చేపట్టినాడు.
1940లో ఆర్‌ఎస్‌ఎస్‌లో చేరి 1942లో ప్రచారక్‌గా వెళ్లారు. జమ్మూకశ్మీర్‌లో క్రియాశీలకంగా పనిచేస్తున్న ఆయనను రాష్ట్రం నుంచి బహిష్కరించడానికి ఒక దశలో షేక్ అబ్దుల్లా ప్రయత్నించాడు. జమ్మూలో ప్రజాపరిషత్ స్థాపకులలో ఒకరైన ఆయన 1949లో ఢిల్లీలో అఖిల భారతీయ విద్యార్థి పరిషత్‌ను ప్రారంభించడంలో క్రియాశీలకంగా వ్యవహరించి, వ్యవస్థాపక కార్యదర్శిగా పనిచేశారు. 1951లో భారతీయ జనసంఘ్ వ్యవస్థాపకులలో ఒకరిగా జాతీయ కార్యదర్శిగా పనిచేశారు. పార్టీ ఢిల్లీలో జరిపిన మొదటి సదస్సుకు కన్వీనర్‌గా ఉన్నారు. జనసంఘ్‌కు విలక్షణమైన రాజకీయ, ఆర్థిక, సైద్ధాంతిక భూమికను ఏర్పరచడం కోసం ప్రయత్నించారు. పార్టీ మొదటి ఎన్నికల ప్రణాళికను ఆయన తయారుచేశారు. రెండుసార్లు ఢిల్లీనుండి లోక్‌సభకు ఎన్నికయ్యారు. ఆయన అధ్యక్షుడిగా ఉన్న సమయంలోనే జనసంఘ్ లోక్‌సభలో అత్యధిక సంఖ్యలో 35 స్థానాలు గెలుచుకొని వివిధ రాష్ట్రాల్లో బలమైన పార్టీగా ఎదిగింది.
ఇస్లామోఫోబియా
ఈ వ్యాసం తొలగింపు గురించిన చర్చల కొఱకు చూడండి.
ఇస్లామోఫోబియా (Islamophobia) అనే పదం ఇస్లాం మతం పట్ల, ముస్లింల పట్ల కొంత మంది చూపుతున్న వివక్షతను, వ్యతిరేకతను సూచించే ఒక నూతన ఆంగ్ల పదం (neologism)గా వాడబడుతున్నది. ఆంగ్లంలో ఈ పదం 1980 దశకం చివరలో మొదలయ్యినాగాని 2001 సెప్టెంబరు 11న జరిగిన ఘటనల తరువాత ఈ పదం వాడకం పెరిగింది. 1997లో ఇంగ్లండుకు చెందిన "రున్నీమేడ్ ట్రస్ట్" ఈ పదాన్ని ఇలా నిర్వచించారు - "ఇస్లాం మరియు ముస్లింల పట్ల తీవ్రమైన వ్యతిరేకత, అభద్రత మరియు భయాందోళనా భావం" ("dread or hatred of Islam and therefore, to the fear and dislike of all Muslims"). ఇంకా ముస్లిముల పట్ల కనబరచే సామాజిక, ఆర్థిక వివక్షత కూడా ఈ పదంతో సూచింపబడుతున్నాయని వారు పేర్కొన్నారు. పాశ్చాత్య సమాజాలలో ఇస్లాంపట్ల నెలకొని ఉన్న చిన్నచూపు, ఆ మతంతో హింస ముడివడి ఉన్నదన్న భావం కూడా ఈ పదంలో సూచింపబడుతున్నాయి. ఇది మతపరమైన భావం కంటే సామాజిక, రాజకీయ భావం అధికంగా ఉన్న పదం అని వారు వ్యాఖ్యానించారు. Xenophobia, Antisemitism వంటి పదాలలాగానే Islamophobia అనే పదాన్ని కూడా ఒక వివక్షతాసూచకమైన పదంగా పరిగణిస్తారని "Stockholm International Forum on Combating Intolerance",లో ప్రొఫెసర్ యాన్న్ సోఫీ రోల్డ్ (Anne Sophie Roald) వ్రాసింది.
2001 సెప్టెంబరు ఘటన తరువాత పాశ్చాత్య ధేశాలలో "ఇస్లామోఫోబియా" అనే పదం వాడకం అధికం అయ్యిందని తెలుస్తున్నది. 
2002 మే నెలలో "European Monitoring Centre on Racism and Xenophobia" (EUMC), అనే ఐరోపా సమాఖ్య విభాగం "Summary report on Islamophobia in the EU after 11 September 2001" అనే రిపోర్టును విడుదల చేసింది. ఈ పదం వాడుకం పెరిగినా గాని దీని ఔచిత్యం గురించి అనేక వివాదాలున్నాయి..
అసలు ఇలాంటి పదాన్ని వాడడమే అనుచితమనీ, దీనికి ఏ విధమైన తార్కికత లేదనీ (is fallacious) విమర్శకులు వాదిస్తున్నారు. వార్తలలోని కొన్ని హింసాత్మక సంఘటనల ద్వారా "ఇస్లామోఫోబుయా" అనే పదానికి కలిపించబడిన ప్రచారానికి అర్దం లేదని వారి వాదన.
ముస్లింలందరూ ఉగ్రవాదులు కారు. లెబనాన్కు చెందిన హిజ్బుల్లాహ్ తరహాలో ఆత్మ రక్షణ పోరాటం (Defensive Jihad)ను మాత్రమే కొందరు ముస్లిములు సమర్థిస్తారు. ఒసామా బిన్ లాడెన్ లాంటివాళ్ళవల్ల కూడా ఈ ఫోబియా కలిగింది.
1980కి ముందు ఫ్రెంచ్ మార్క్సిస్ట్ చరిత్రకారుడు మాక్సిమ్ రోడిన్సన్ ఇరాన్ లో అయాతొల్లాహ్ ఖొమెయినీ నాయకత్వంలో ఏర్పడిన మత ఛాందసవాద పాలనని విమర్శించడానికి ఇస్లామోఫాసిజం అనే పదజాలాన్ని ఉపయోగించాడు. 1990 తరువాతి కాలంలో "ఇస్లామో ఫోబియా" అనే పదం వాడకం కొన్ని చోట్ల జరుగుతున్నది.
అడారు
అడారు, శ్రీకాకుళం జిల్లా, వీరఘట్టం మండలానికి చెందిన గ్రామము.. ఇది వండువ - బిటివాడ రహదారి మార్గమున ఉన్నది.
అదరు శ్రీకాకుళం జిల్లా, వీరఘట్టం మండలంలోని గ్రామం. ఇది మండల కేంద్రమైన వీరఘట్టం నుండి 12 కి. మీ. దూరం లోను, సమీప పట్టణమైన పార్వతీపురం నుండి 35 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 261 ఇళ్లతో, 1055 జనాభాతో 332 హెక్టార్లలో విస్తరించి ఉంది. గ్రామంలో మగవారి సంఖ్య 517, ఆడవారి సంఖ్య 538. షెడ్యూల్డ్ కులాల సంఖ్య 54 కాగా షెడ్యూల్డ్ తెగల సంఖ్య 33. గ్రామం యొక్క జనగణన లొకేషన్ కోడ్ 579943.పిన్ కోడ్: 532460.ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
రెండు మందుల దుకాణాలు ఉన్నాయి.
బావుల నీరు గ్రామంలో అందుబాటులో ఉంది. బోరుబావుల ద్వారా కూడా ఏడాది పొడుగునా నీరు అందుతుంది.
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 14 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
అదరులో భూ వినియోగం కింది విధంగా ఉంది:
అదరులో వ్యవసాయానికి నీటి సరఫరా కింది వనరుల ద్వారా జరుగుతోంది.
అదరులో ఈ కింది వస్తువులు ఉత్పత్తి అవుతున్నాయి.
వరి
http://censusindia.gov.in/PopulationFinder/Sub_Districts_Master.aspx?state_code=28&district_code=11
శ్వాసకోశ చేప
శ్వాసకోశ చేపలు (ఆంగ్లం Lungfish) ఒక ప్రత్యేకమైన చేపలు. వీటిని సాలమాండర్ చేపలు (salamanderfish) అని కూడా పిలుస్తారు. ఇవి మంచినీటి ఆవాసంలో నివసించే డిప్నోయి (Dipnoi) ఉపతరగతికి చెందినవి. శ్వాసకోశ చేపలు అస్థి చేపల (Osteichthyes) గాలిపూల్చుకొనే శక్తిని, ద్విభాజక మొప్పల వంటి కొన్ని ప్రాచీన లక్షణాలను కలిగివుంటాయి. ప్రస్తుతం ఇవి ఆఫ్రికా, దక్షిణ అమెరికా మరియు ఆస్ట్రేలియాలో మాత్రమే కనిపిస్తాయి.
ఈదీ అమీన్
ఈదీ అమీన్ ఉగాండా దేశాన్ని పరిపాలించిన సైనిక పరిపాలకుడు. ఇతను 1971 నుండి 1979 వరకు ఉగాండా దేశానికి అధ్యక్షునిగా ఉండే వాడు. ఇతను ఉగాండాలో స్థిరపడిన భారతీయ సంతతికి చెందిన వారిని జైల్లలో చిత్ర హింసలు పెట్టి చంపించాడు. ఇతన్ని పదవి నుంచి తొలిగించిన తరువాత సౌదీ అరేబియాలో ఆశ్రయం పొందాడు.
ఈదీ అమీన్ పై అనేక వదంతులు మరియు పుక్కిట పురాణాలు ఉన్నాయి. వాటిలో ఈదీ అమీన్ నరమాంసభక్షణ చేసేవాడన్నిది కూడా ఒకటి కొన్ని నిరాధారమైన వదంతులలో, తన ఒక భార్య కాళ్ళు చేతులు నరికివేశాడన్న వదంతిని 1980లో విడుదలైన "రైజ్ అండ్ ఫాల్ ఆఫ్ ఈదీ అమీన్" అనే చిత్రం వ్యాపించడానికి మరియు ప్రసిద్ధి చెందడానికి దోహదపడింది.
పవనముక్తాసనం
పవనముక్తాసనం యోగాలో ఒక విధమైన ఆసనం. ఉదరంలో ఉండే ఆపాన వాయువు ఈ ఆసనం వేయడం ద్వారా బయటకు వెళుతుంది. అందుకనే ఈ ఆసనానికి పవన ముక్తాసనం అనే పేరు వచ్చింది.
కన్నెపొర
కన్నెపొర (Hymen) అనేది స్త్రీ జననేంద్రియ వ్యవస్థలో భాగమైన యోని లోపలి భాగము.
ఈ సన్నని మ్యూకస్ పొర యోని ద్వారాన్ని కప్పివుంచుతుంది. ఇది వివిధ కారణాల మూలంగా చిరిగిపోయి చివరికి నిర్జీవంగా అయిపోతుంది. శిశు జననం, రతి క్రీడ వంటి చర్యలు, కొన్ని రకాల వ్యాయామాలు, ప్రమాదాలు మొదలైనవి దీనికి కారణం కావచ్చును. కన్నెపొర లేకపోవడం నిశ్చయంగా రతి మూలంగా మాత్రమే కాదు. ఇది లేకపోవడం అదివరకు రతిలో పాల్గొని కన్యాత్వాన్ని కోల్పోవడం మూలంగానే జరిగిందని భావించడం ఒక అపోహ మాత్రమే.
కౌగిలి
కౌగిలి, కవుగిలి లేదా ఆలింగనం (Hug) అనేది మానవ సంబంధాలలో అన్యోన్యతను సూచించే పద్ధతి. ఇది సాధారణంగా ఒకరిని మరొకరు చేతులతో చుట్టుకొని తెలియజేస్తారు. ఇది మానవులలో ప్రేమ మరియు అభిమానాన్ని చూపేందుకు ఎక్కువమంది ముద్దు పెట్టుకోవడంతో సహా ప్రయోగిస్తారు. చాలా దేశాలలో ఇది బహిరంగ ప్రదేశాలలో ఏమాత్రం జంకు, భయం లేకుండా వారి కుటుంబ సభ్యులతోనే కాకుండా అన్ని మతాలలో, సంస్కృతులలో, అన్ని వయస్సులవారు మరియు స్త్రీపురుషులు అతి సామాన్యంగా అభిమానాన్ని చూపే విధానం.
ఆనందాన్ని, సంతోషాన్ని మాత్రమే కాక, కౌగిలించుకోవడం కష్టాలలో వున్న వ్యక్తిని ఓదార్చడానికి, నేనున్నానని ధైర్యం చెబుతుంది. కొన్ని దేశాలలో కొత్త వ్యక్తిని కలిసేటప్పుడు కౌగిలితో పలకరిస్తారు. కౌగిలించుకోవడం మనుషులలోనే కాకుండా కొన్ని జంతువులలో కూడా కనిపిస్తుంది. 
కౌగిలించుకోవడం ఆరోగ్యపరంగా మంచిదని తెలియజేస్తారు. ఒక పరిశోధనలో కౌగిలించుకోవడం వలన స్త్రీలలో ఆక్సిటోసిన్ విడుదలౌతుందని రక్తపోటు తగ్గుతుందని గుర్తించారు.
తెలుగు భాష ప్రకారంగా కౌగిలి [ kaugili ] or కవుగిలి kaugili. n. The breast. భూజాంతరము. కౌగిట చేర్చు to take in one's arms, to embrace. కౌగిలించు or కవుగిలించు kaugilinṭsn. n. To embrace. ఆలింగనముచేయు. కౌగిలింత, కవుగిలింత or కౌగిలింపు kaugilinta. n. An embrace. ఆలింగనము.
కౌగిలింతలలో చాలా రకాలున్నాయని వాత్స్యాయనుడు కామసూత్రలో తెలియజేశాడు. ప్రేమికులు, దంపతులు రతి సమయంలో ఎక్కువకాలం కౌగిలించుకోవడం సాధారణంగా జరుగుతుంది. 
వ్యక్తులిద్దరూ ఒకరికి మరొకరు ఎదురెదురుగా పడుకొని కౌగిలించుకుంటే దానిని "కడ్లింగ్" (Cuddling) అంటారు. అదే ఒకరి వెనుక మరొకరు పడుకొని కౌగిలించుకుంటే దానిని "స్పూనింగ్" (Spooning) అంటారు.
పాట్రికా మెక్ కానెల్ అన్న శాస్త్రజ్ఞుడు కౌగలించబడడాన్ని కుక్కలు, మానవులు ఇతర ప్రిమేట్ జంతువుల కన్నా తక్కువ ఇష్టపడతాయనీ, ఎందుకంటే ఇతర జంతువులపై కాళ్ళు పెట్టడం ఆధిపత్య సంకేతం.
కుట్టు మిషను
ఆధునిక యుగములో కుట్టు మిషను (ఆంగ్లం Sewing Machine) లేని జీవితము ఊహించ లేము. మొదట్లో కుట్టు పని అంతా చేతితోనే జరిగీది. కుట్టు మిషను కనిపెట్టిన తరువాత ముఖ్యంగా దర్జీ పని వారి జీవితాలు ఎంతో సుఖమయమయ్యాయి.
ఐజాక్ మెరిట్ సింగర్ (అక్టోబరు 27, 1811 – జూలై 23, 1875) ఈ రోజు మనము వాడుతున్న కుట్టు మిషను రూపకర్తగా చెప్పుకొవచ్చు.
ఐజాక్ సింగర్, అమెరికా, న్యూయార్క్ రాష్ట్రం లోని పిట్స్ టవున్ అనే వూళ్ళో, 1811, అక్టోబరు 27 న ఆడమ్ సింగర్, రూత్ బెన్సన్, అనే జర్మనీ నుండి వలస వచ్చిన యూదు దంపతులకు ఆఖరి బిడ్డగా జన్మించాడు. ఈయన జీవితంలో మొత్తం మూడు పెళ్ళిళ్ళు చేసుకుని, 18 మంది పిల్లల్ని కన్నాడు. ఎక్కడా నిలకడగా ఉండేవాడు కాదు. మొదట్లో ఆయన దాయాదుల వద్ద పనిచేసినప్పుడు నేర్చుకున్న యంత్రాల విషయాలతో బాగా సంపాదించాడు. ఈయన కనిపెట్టిన వాటిలో రాళ్ళకి బెజ్జాలు వేసే మర, రంపపు కోత మిషను, కుట్టు మిషను ఉన్నాయి.
కుట్టు మిషను అనేది అసలు కనిపెట్టిన తర్వాత, దాంట్లో రకరకాలు కని పెట్టటం మొదలైంది.
లాక్ స్టిచ్ మామూలుగా మన ఇళ్ళల్లో వాడే మిషను ఈ రకానికి చెందింది. దీంట్లో రెండు దారాలు వాడతారు. ఒక దారం పైన ఉంటుంది. రెండవది కింద బాబిన్ లో ఉంటుంది.
గొలుసు కుట్టుమన ఇళ్ళల్లో ఆడవాళ్ళు గుడ్డ మీద బొమ్మలు కుట్టటానికి వాడతారు. దీన్ని కుట్టటానికి ఒకటి లేదా రెండు దారాలు వాడతారు. ఈ రకం మిషన్లు, సిమెంటు, ధాన్యం, పాకేజీ సంచులు కుట్టటానికి ఎక్కువగా వాడతారు. ఈ రకం మిషన్ని తయారు చేసింది మొదట జేమ్స్ ఎడ్వర్డ్ అల్లన్ గిబ్స్ {1829-1902
ఓవర్ లాక్ మనం ప్యాంట్లు కుట్టిచ్చు కున్నప్పుడు లోపల కచ్చు దారాలు విడిపోకుండా ఒక రకం కుట్టు వేస్తారు. అదే ఓవర్ లాక్. ఈ మిషన్ని ప్రతీ దర్జీ దగ్గరా చూడవచ్చు. జోసెఫ్.ఎమ్.మెర్రో 1877లో మొదటి ఓవర్ లాక్ మిషన్ తయారు చేశాడు.
కవర్ కుట్టు ఈ రకం మిషన్లు పెద్ద పెద్ద బట్టలు కుట్టే పాక్టరీలలో కనిపిస్తాయి. వీటిలో ఆరు అంతకన్నా ఎక్కువ సూదులు కూడా ఉంటాయి.
జిగ్ జాగ్ ఈ రకం కుట్టు కుట్టె మిషన్లు మనం ఆడవాళ్ళ దర్జీల దగ్గర చూస్తుంటాం. చీరల అంచులూ అవీ కుట్టటానికి వాడతారు.
మిషనులో సూది, బాబిన్, లూపర్ కాకుండా కుట్టు పడేటప్పుడు, గుడ్డ ముందుకు జరగడానికి పాదం ఉంటుంది. ఇలా గుడ్డ జరగే పద్ధతిని ఫీడింగ్ అంటారు. అవి సుమారు నాల్గు రకాలు.
డ్రాప్ ఫీడ్ ఇక్కడ గుడ్డ కింది భాగంలో డాగ్స్ అనేవి గుడ్డని జరుపుతుంటాయి. మన ఇళ్ళల్లో వాడే మిషన్లన్నింటికీ ఇదే పద్ధతి.
నీడిల్ ఫీడ్ ఇక్కడ గుడ్డ జరుపటానికి సూదులనే ఉపయోగిస్తారు. ముఖ్యంగా ఫాక్టరీలలో జారిపోయే తత్వం ఉన్న మెటీరియల్ని, కుట్టటానికి ఈ పద్ధతి ఉపయోగిస్తారు.
వాకింగ్ ఫుట్ ఇక్కడ గుడ్డని జరుపటానికి ఒకటి లేదా రెండు పాదాలు ఉంటాయి. ఈ పద్ధతి హెవీ డ్యూటీ మిషన్లలో వాడతారు.
మాన్యువల్ ఫీడ్ఎంబ్రాయిడరీ పని వాళ్ళు ఎక్కువగా ఈ పద్ధతిని ఉపయొగిస్తారు.
డ్రైఫ్రూట్స్ లడ్డు
జీడి పప్పు, పిస్తా పప్పు, బాదం పప్పు, ఖర్జూరాలు మొదలైన వీటితో కలిపి చేసే లడ్డునే డ్రైఫ్రూట్స్ లడ్డు అంటారు. ఇవి రుచిగా ఉండటమే కాకుండా వంటికి శక్తినిచ్చేవి. గర్భిణీ స్త్రీలకు ఇది ఎంతో బలవర్ధకమైన ఆహారము.
వీటిలో జీడిపప్పు, బాదంపప్పు, పిస్తాపప్పు వాడటం వల్ల ముఖ్యంగా గర్భిణులకి కావలసిన మాంసకృత్తులు అందుతాయి. ఖర్జూరాలు వాడటంవల్ల కావలసినంత ఇనుము లభిస్తుంది. నెయ్యి వారికి కావలసిన కొవ్వు పదార్థాలు అందిస్తుంది.
జీడిపప్పు--- ఒక కప్పు
బాదంపప్పు-- ఒక కప్పు
పిస్తా పప్పు--- ఒక కప్పు
ఖర్జూరాలు--- 250 గ్రాములు
గసగసాలు--- 50 గ్రాములు
నెయ్యి------ 100 గ్రాములు
పంచదార---- 100 గ్రాములు
ఏలకులు---- 4
ముందుగా జీడి పప్పు, బాదం పప్పు, పిస్తా పప్పు చిన్న ముక్కలుగా చేసుకుని, భాండీలో నెయ్యి వేసి దోరగా వేయించుకోవాలి. వాటిని పక్కన పెట్టుకొని గస గసాల్ని భాండీలో దోరగా వేయించుకాలి. ఇప్పుడు ఒక గిన్నెలో ఒక పావు లీటరు నీళ్ళు తీసుకుని పొయ్యి మీద పెట్టి అవి మరిగించాలి. అవి మరుగుతున్నప్పుడు 100 గ్రాముల పంచదార కలిపి నీళ్ళ పాకం పట్టాలి. ఇప్పుడు ఆ పాకంలో పావు కిలో ఖర్జూరాలు కలిపి పొయ్యిమీద ఉంచే బాగా కలిపి అవి మెత్తగా అయ్యేదాకా ఉంచాలి. అడుగు అంటకుండా చూసుకోవాలి. ఇప్పుడు ఆ గిన్నె దించి ఆ మిశ్రమానికి 4 ఏలకుల పొడి సువాసన కోసం కలుపుకోవాలి. ఈ మిశ్రమం గోరువెచ్చగా ఉన్నప్పుడే ఇంతకు మునుపు వేయించి పెట్టుకున్న పప్పుల్ని, గసగసాల్ని కలిపి వాటిని చిన్న చిన్న ఉండలుగా చుట్టుకోవాలి.
డ్రై ఫ్రూట్స్ లడ్డూలు తినడానికి రెడీ...!
అమెరికన్ ఫిల్మ్ ఇన్స్టిట్యూట్ 10 టాప్ 10 చిత్రాలు
అమెరికన్ ఫిల్మ్ ఇన్స్టిట్యూట్  ఎంపిక చేసిన 10 వర్గాలకు చెందిన 10 అత్యుత్తమ చిత్రాల జాబితా 17 జూన్ 2008 న CBS ఛానల్‌లో ప్రసారమయినది. అవి:
జాతీయ రహదారి 16 (భారతదేశం)
జాతీయ రహదారి 16 (ఆంగ్లం: National Highway 16) భారతదేశంలోని ప్రధానమైన రహదారి. ఇది తమిళనాడు రాష్ట్రంలోని చెన్నై పట్టణాన్ని మరియు పశ్చిమ బెంగాల్ రాష్ట్రంలోని కొల్కతా పట్టణాన్ని కలుపుతుంది. ఈ రహదారి సంఖ్య జాతీయ రహదారి 5 నుండి 16 గా మార్చబడింది.ఎన్.హెచ్.16 ఒడిషాలోని ఝర్పొఖారియా వద్ద జాతీయ రహదారి 6తో కలుస్తుంది.
ఎన్.హెచ్.215 ఒడిషాలోని పానికోలి వద్ద ప్రారంభమై బర్బిల్ వరకు పోతుంది.
ఎన్.హెచ్.200 ఒడిషాలోని చండిఖోల్ వద్ద ప్రారంభమై రాయపూర్ను కలుపుతుంది.
ఎన్.హెచ్.5A ఒడిషాలోని చండిఖోల్ వద్ద ప్రారంభమై పరదీప్ పోర్ట్ ను కలుపుతుంది.
ఎన్.హెచ్.42 ఒడిషా లోని చౌద్వార్ వద్ద ప్రారంభమై శంబల్ పూర్ను కలుపుతుంది.
ఎన్.హెచ్.203 ఒడిషా లోని భువనేశ్వర్ వద్ద ప్రారంభమై పూరిను కలుపుతుంది.
ఎన్.హెచ్.217 ఒడిషా లోని బరంపురం వద్ద ప్రారంభమై మహాసముంద్ను కలుపుతుంది.
ఎన్.హెచ్.43 ఆంధ్ర ప్రదేశ్ లోని రాజపులోవ వద్ద ప్రారంభమై ఒడిషాలోని రాయపూర్ను కలుపుతుంది.
ఎన్.హెచ్.9 ఈ రహదారితో విజయవాడ వద్ద కూడలిని ఏర్పరుస్తుంది.
ఈ రహదారి తమిళనాడులో చెన్నై నుండి ప్రారంభమై కొద్ది దూరం తర్వాత గుమ్మిడిపుండి వద్ద ఆంధ్ర ప్రదేశ్ లోకి ప్రవేశిస్తుంది.
ఇది ఆంధ్ర ప్రదేశ్ లోని తొమ్మిది కోస్తా జిల్లాలలోని ముఖ్యమైన పట్టణాలైన నెల్లూరు, ఒంగోలు, గుంటూరు, విజయవాడ, ఏలూరు, రాజమండ్రి, విశాఖపట్టణం మరియు శ్రీకాకుళం ద్వారా ప్రయాణిస్తుంది.
ఇది ఒడిషా లోని బారిపడ, బలాసోర్, భద్రక్, కటక్, భువనేశ్వర్, బరంపురం మరియు బహరగొర ద్వారా ప్రయాణిస్తుంది.
జాతీయ రహదారి 63 (భారతదేశం) (కొత్త సంఖ్య)
జాతీయ రహదారి 6 (ఆంగ్లం: National Highway 16) భారత దేశంలోని ప్రధానమైన రహదారి. ఇది ఆంధ్ర ప్రదేశ్ రాష్ట్రంలోని నిజామాబాద్ పట్టణాన్ని చత్తీస్ ఘడ్ రాష్ట్రంలోని జగదల్ పూర్ పట్టణాన్ని కలుపుతుంది.
వియత్నాం యుద్ధం
వియత్నాం యుధ్ధంగా ప్రసిద్ధి చెందిన రెండవ ఇండో చైనా యుద్ధం, లేదా వియత్నాం ఘర్షణ, 1959 నుండి 1975 ఏప్రిల్ 30 వరకు వియత్నాం, లావోస్ మరియు కంబోడియాలలో జరిగింది. ఈ యుద్ధం కమ్యూనిస్టు ఉత్తర వియత్నాంకు, దక్షిణ వియత్నాం ప్రభుత్వాల మధ్య జరిగింది. యుద్ధంలో ఉత్తర వియత్నాంకు కమ్యూనిస్టు దేశాలు మద్దతునిచ్చాయి. దక్షిణ వియత్నాంకు అమెరికాతో పాటు సీటో (సౌత్‌ఈస్ట్ ఏషియా ట్రీటీ ఆర్గనైజేషన్ ) సభ్యదేశాలు మద్దతునిచ్చాయి.
దక్షిణ వియత్నాంలోని కమ్యూనిస్టు గెరిల్లా దళం, వియట్‌కాంగ్ ఆ ప్రాంతంలోని కమ్యూనిస్టు వ్యతిరేక శక్తులపై గెరిల్లా యుద్ధాన్ని కొనసాగించాయి. అదే సమయంలో ఉత్తర వియత్నాం సైన్యం పెద్ద సైనిక పటాలల సహాయంతో సాంప్రదాయక యుద్ధాన్ని సాగించింది. సంయుక్త రాష్ట్రాలు మరియు దక్షిణ వియత్నాం సేనలు తమ వాయుసేనా ఆధిపత్యం, పదాతి దళాలు, ఫిరంగులు మరియు వాయు ముట్టడులతో శోధించి నాశనం చేయటానికి కావలసిన అత్యుత్తమ ప్రేలుడు సామర్ధ్యంపై ఆధారపడ్డాయి.
క్రికెట్ ఆట
ఈనాడు భారత దేశంలో క్రికెట్ ఆట అంటే తెలియని వారు ఉండరు. భారత్, పాకిస్తాన్ నడుమ జరిగే క్రికెట్ మాచ్ చూడటానికి పెద్దవాళ్ళు కూడా ఆఫీసులకి ఎగనామం పెట్టి టివి లకి అతుక్కుపోవడం ఈనాడు మనకి సాధారణ విషయం.
క్రికెట్ అనేది బ్యాట్ మరియు బాల్ (బంతి) తో రెండు టీములు ఆడే ఆట. ఈ ఆట పుట్టింది ఇంగ్లాండు లో, కాని ప్రస్తుతము ఈ ఆటని దాదాపు వంద దేశాలు ఆడుతున్నాయి. ఒక్కొక్క టీములో పదకొండు మంది ఉండే రెండు టీములు కలిసి ఒక గడ్డి మైదానం మధ్యలొ పిచ్ అని పిలవబడే 22 గజాలు (20 మీటర్లు) పొడవుగల చదునైన మట్టి నేలపై ఆడతారు. ఈ పిచ్ రెండు వైపులా చెక్కతో చేయబడ్డ 3వికెట్లని లక్ష్యాలుగా ఉంచుతారు. ఆడే రెండు టీముల్లో ఒక టీము బ్యాటింగ్ ఎంచుకుంటే ఒక టీము ఫీల్డింగ్ ఎంచుకుంటాయి. ఫీల్డింగ్ తీములోని ఒక ఆటగాడు గుప్పిట పరిణామం, 5.5 ఔన్సుల (160 గ్రాములు) పరిమాణం గల ఒక తోలు బంతిని పిచ్ ఒక పక్క వికెట్ల వైపు నుండి రెండవ పక్క వికెట్లు పడగొట్టే లక్ష్యంతో విసురుతాడు. ఇతనిని బౌలర్ అంటారు. బ్యాటింగ్ టీములోని ఒక ఆటగాడు బౌలర్ వికెట్లు పడగొట్టనివ్వకుండా చెక్కతో చేసిన బ్యాట్తో బంతిని గట్టిగా కొడతాడు. ఇతనిని బ్యాట్స్ మన్ అంటారు.
కుర్దులు
కుర్దులు టర్కీ, సిరియా, ఇరాక్, ఇరాన్ దేశాలలోని కొన్ని గ్రామీణ ప్రాంతాలలో ఎక్కువగా కనిపించే ఒక వెనుకబడిన జాతి వారు. వీరు ఇండో-యూరోపియన్ భాష అయిన కుర్దు భాషలో మాట్లాడుతారు. కుర్దుల స్వతంత్ర ప్రతిపత్తి కోసం టర్కీ, సిరియా, ఇరాక్, ఇరాన్ దేశాలలో కుర్దు తిరుగుబాటు సంస్థలు పోరాటాలు జరుపుతున్నాయి. వీటిలో కుర్దిస్తాన్ కార్మిక పార్టీ]] (Kurdistan Workers Party), కుర్దిస్తాన్ స్వేచ్ఛా విహంగాలు (Kurdistan Freedom Falcons) ప్రధానమైనవి.
కుర్దిస్తాన్ కార్మిక పార్టీ (Kurdistan Workers Party) ఒక మార్కిస్ట్-లెనిస్ట్ కుర్దు జాతీయవాద సంస్థ. ఈ సంస్థ టర్కీ, సిరియా, ఇరాక్, ఇరాన్ దేశాలలోని కుర్దులు నివసించే ప్రాంతాల స్వతంత్ర ప్రతిపత్తి కోసం పోరాడుతోంది. ఈ సంస్థ కార్యక్రమాలు టర్కీలో ఎక్కువగా ఉన్నాయి. ఈ సంస్థ స్థాపకుడు అబ్దుల్లాహ్ ఒజలాన్ (Abdullah Öcalan) {Read 'c' as 'j' in Turkish}.
Piranshahr నగరం Mukerian జిల్లా రాజధాని.
మహ్మద్ ఇస్మాయిల్
ప్రముఖ సాహితీ విమర్శకుడు, కథా రచయిత స్మైల్ అసలు పేరు మహ్మద్ ఇస్మాయిల్ (జ: 1943 - మ: 2008). చెక్కుచెదరని చిరునవ్వు సొంతంగా చేసుకున్న ఆయన ఖాళీ సీసాలు కథా రచయితగా చిరపరిచితులు. సాహిత్యం సమస్యల్లో చిక్కుకుంటున్న తరుణంలో రాజమండ్రిలో 'రైటర్స్‌ కార్నర్' అనే సాహితీ సంస్థను ఏర్పాటు చేసి కవులు, రచయితలకు ఒక వేదికను ఏర్పాటు చేశారు. ముస్లిం అయినా భాషకు, భావానికి ఎల్లలు లేవని చాటి చెప్పారు. ఆయనకు భార్య, ఇద్దరు కుమార్తెలు, ఒక కుమారుడు ఉన్నారు. కృష్ణా జిల్లా తేలప్రోలులో జన్మించిన ఆయన పదో తరగతి వరకు అక్కడే చదివారు. ఇంటర్, డిగ్రీలను ఏలూరులో పూర్తి చేశారు. విజయవాడ ఆంధ్రా లయోలా కళాశాలలో ఇంగ్లీష్ లెక్చరర్ పనిచేస్తున్న సమయంలోనే ఎపిపిఎస్సీపోటీ పరీక్షలలో నెగ్గి వాణిజ్య పన్నుల శాఖలో ఎసీటీవో అయ్యారు. డిప్యూటీ కమీషనర్ గా కాకినాడలో రిటైర్ అయ్యారు. విశాఖపట్నంలో పనిచేస్తున్న సమయంలో ఖాళీ సీసాలు అనే కథను రచించారు. విశాఖపట్నం కింగ్ జార్జి ఆసుపత్రి (కె.జీ.హెచ్.) బయట ఖాళీ సీసాలు అమ్ముకునే ఇద్దరు మహిళల దుర్భర జీవనాన్ని తన కథా వస్తువుగా ఎంచుకుని ఖాళీసీసాలకే ప్రాణం పోశారు. ఈ పుస్తకాన్ని కేంద్ర సాహిత్య అకాడమీ అన్ని భారతీయ భాషలలోకి అనువదించింది. సినీరంగంలోను ఆయనకు సంబంధాలు ఉన్నాయి.
స్మైల్ డిసెంబర్ 5, 2008 తేదీన కన్నుమూశారు
సలీం (రచయిత)
సయ్యద్ సలీం 1961 జూన్ ఒకటో తేదీన జాఫర్, అన్వర్ బీలకు జన్మించారు. భద్రిరాజు జన్మించిన ఒంగోలు సమీపంలో త్రోవగుంట అనే గ్రామంలో జన్మించారు. "మానవత్వాన్ని" మించిన మతం లేదనీ, అదే తన అభిమతంగా, కథలు, నవలలు, కవితలు రాశారు.
ఇంటర్ చదివే రోజుల్లోనే 'సమర సాహితి' అనే సంస్థకి కార్యదర్శి అయ్యారు. కర్నూలు సిల్వర్ జూబ్లీ కళాశాలలో డిగ్రీ, ఆంధ్ర విశ్వవిద్యాలయం నుంచి ఎం.ఎస్సీ. పట్టా పొందారు. 1996లో తొలిసారిగా "స్వాతిచినుకులు" పేరుతో కథల సంపుటి ప్రచురించారు. 1999లో "నిశ్శబ్ద సంగీతం" అనే కథల సంపుటి, "నీలోకి చూసిన జ్ఞాపకం" అనే తొలి కవితా సంపుటినీ ప్రచురించారు. 2001లో "జీవన్మృతులు", 2003లో "వెండిమేఘం" అనే నవలలు రాశారు. 2004లో "రూపాయి చెట్టు" కథల సంపుటి ఆయనకు ఎంతో పేరు తెచ్చింది. ఆయన రాసిన "కాంచనమృగం" నవల "ఆటా" సంస్థ నిర్వహించిన పోటీల్లో బహుమతి పొందింది. "మెహర్", "బురఖా", "తలాక్", "ఆరో అల్లుడు" వంటి కథల ద్వారా ముస్లిం సంప్రదాయాల్లో, ఆచార వ్యవహారాల్లో ఉన్న రుగ్మతల్ని ఖండించారు. సలీం సంస్కరణవాది. ఇప్పటివరకు వీరు మూడు కవితా సంపుటాలు, తొమ్మిది కథా సంపుటాలు , పద్దెనిమిది నవలలు వెలువరించారు.
పొట్టి శ్రీరాములు తెలుగు విశ్వవిద్యాలయ ధర్మనిధి పురస్కారం ఇచ్చింది. 2003లో అధికార భాషా సంఘం భాషా పురస్కారం, 2005లో ఢిల్లీ తెలుగు అకాడమీ అవార్డు వచ్చాయి. ఆయన కథలు పది కన్నడంలోకి అనువాదమయ్యాయి. మూడు కథలు హిందీలోకి వెళ్తే, పెంగ్విన్ బుక్స్ సంస్థ "మెహర్" కథని ఆంగ్లంలోకి అనువదించి ప్రచురించింది.2010 లో ఈయన రాసిన నవల కాలుతున్న పూలతోట కు కేంద్ర సాహిత్య అకాడమీ అవార్డు వచ్చింది.వెండి మేఘం నవలకు తెలుగు యూనివర్సిటీ సాహితీ పురస్కారం, వి ఆర్ నార్ల పురస్కారం లభించాయి. రూపాయి చెట్టు కథా సంపుటికి మాడభూషి రంగాచారి స్మారక పురస్కారం, కథా రచనకు చాసో సాహిత్య పురస్కారం, నవలా రచనకు వాసిరెడ్డి సీతాదేవి సాహితీ పురస్కారం, కొవ్వలి సాహితీ పురస్కారం లభించాయి. 
వెండిమేఘం నవల ఉస్మానియా యూనివర్సిటీ , పాలమూరు యూనివర్సిటీ మరియు మహాత్మా గాంధీ యూనివర్సిటీల్లో ఎం.ఏ తెలుగు విద్యార్థులకు పాఠ్య పుస్తకం గా ఉంది.
జాతీయ రహదారి 44 (భారతదేశం)
జాతీయ రహదారి 44 (ఆంగ్లం: National Highway 44) (పాత సంఖ్య: జాతీయ రహదారి 7) 
భారతదేశంలో ప్రధానమైన రహదారి. ఇది జమ్మూ కాశ్మీరులొని శ్రీనగర్ సరిహద్దు మరియు తమిళనాడులొని కన్యాకుమారితొ కలుపుతుంది.ఎన్.హెచ్.7 రహదారి ఉత్తర ప్రదేశ్, మధ్య ప్రదేశ్, మహారాష్ట్ర, ఆంధ్ర ప్రదేశ్, కర్ణాటక మరియు తమిళనాడు రాష్ట్రాల ద్వారా ప్రయాణిస్తుంది. మార్గంలో వారణాసి, రేవా, జబల్ పూర్, నాగపూర్, హైదరాబాదు, బెంగుళూరు, కన్యాకుమారి పట్టణాలను కలుపుతుంది.
జాతీయ రహదారి 65 (భారతదేశం)
జాతీయ రహదారి 65 (ఆంగ్లం: National Highway 65) (పాత సంఖ్య:జాతీయ రహదారి 9) భారతదేశంలోని ప్రధానమైన రహదారి. ఇది మహారాష్ట్రలోని పూణే పట్టణాన్ని మరియు ఆంధ్ర ప్రదేశ్లోని మచిలీపట్నం పట్టణాన్ని కలుపుతుంది. ఈ రహదారి సంఖ్య జాతీయ రహదారి 9 నుండి 65 గా మార్చబడింది.ఈ రహదారి మహారాష్ట్రలో 336 కి.మీ., కర్ణాటకలో 75 కి.మీ. మరియు ఆంధ్ర ప్రదేశ్ లో 430 కి.మీ. కలిపి మొత్తం సుమారు 841 కిలోమీటర్లు పొడవు ఉంటుంది.
ఈ రహదారి హైదరాబాదు వద్ద ఎన్.హెచ్. 7, ఎన్.హెచ్.202 లతో కూడలి ఏర్పరుస్తుంది.
జాతీయ రహదారి 40 (భారతదేశం)
జాతీయ రహదారి 40 (ఆంగ్లం: National Highway 40) (పాత సంఖ్య: జాతీయ రహదారి 4 మరియు 18) భారతదేశంలోని ప్రధానమైన రహదారి. ఇది ఆంధ్ర ప్రదేశ్ రాష్ట్రంలో కర్నూలు మరియు చిత్తూరు రోడ్డుని కలుపుతుంది. ఈ రహదారి సంఖ్య జాతీయ రహదారి 4 మరియు 18 నుండి 40 గా మార్చబడింది.ఈ రహదారి కర్నూలు నుండి మొదలై వరవకల్లు, నందిబర్గం,నంద్యాల, బనగానపల్లి, కోయిల్ కుంట్ల, ఆళ్లగడ్డ, చాగలమర్రి, దువ్వూరు, మైదుకూరు, చెన్నూరు, కడప, మద్దిమడుగు, గువ్వలచెరువు, రాయచోటి, కలకడ, మహల్, పీలేరు, కల్లూరు, దమల్ చెరువు, పూతలపట్టు ద్వారా ప్రయాణించి చిత్తూరు చేరుతుంది.
జాతీయ రహదారి 69 (భారతదేశం)
జాతీయ రహదారి 69 (ఆంగ్లం: National Highway 69) (పాత సంఖ్య: జాతీయ రహదారి 4) 
భారతదేశంలో ప్రధానమైన రహదారి. ఇది కర్ణాటక సరిహద్దు మరియు ఆంధ్ర ప్రదేశ్లొని చిత్తూరు రొడ్డుతొ కలుపుతుంది. ఈ రహదారి సంఖ్య జాతీయ రహదారి 4 నుండి 69 గా మార్చబడింది.
ఖలిస్తాన్ ఉద్యమం
ఖలిస్తాన్ ఉద్యమం పంజాబ్లో భారతదేశానికి వ్యతిరేకంగా కొనసాగిన సిక్కు మత ఉద్యమం. సిక్కులకు ప్రత్యేక దేశం ఏర్పాటు చేయడమే దీని లక్ష్యం. పంజాబీ భాషలో ఖల్సా అంటే పవిత్రమైన అని అర్థం. ఖలిస్తాన్ అంటే పవిత్రభూమి. ఒకప్పుడు పంజాబ్ లో సిక్కుల జనాభా కంటే హిందువుల జనాభా ఎక్కువగా ఉండేది. ఒక్క లుధియానా జిల్లాలో మాత్రమే అతి ఎక్కువగా 41.6% మంది సిక్కులు ఉండేవారు. పాకిస్తాన్ ను భారత్ నుంచి విభజించడాన్ని హిందువులతో పాటు సిక్కులు కూడా వ్యతిరేకించారు. దేశ విభజన తరువాత పాకిస్తాన్ నుంచి అనేక మంది సిక్కులు హిందువులతో పాటు భారత్ కు వలస వచ్చారు. వారు ఎక్కువగా దేశంలోని వాయువ్య ప్రాంతాలలోనే స్థిరపడ్డారు. అందుకే తూర్పు పంజాబ్ లో సిక్కుల జనాభా పెరిగింది.
బలోచిస్తాన్ విమోచన సైన్యం
బలోచిస్తాన్ విమోచన సైన్యం దిద్దుబాటు (Balochistan Liberation Army) పాకిస్తాన్ లోని బలోచీ గిరిజన జాతుల విమోచన కోసం పోరాడుతోంది. పాకిస్తాన్ లో సింధీయులు, పంజాబీయులు నివసించే ప్రాంతాలు మాత్రమే కొంత వరకు అభివృద్ధి చెందాయి. గిరిజన ప్రాంతాలు, ముఖ్యంగా బలోచీ భాష మాట్లాడే ప్రాంతాలు చాలా వెనుకబడి ఉండడం వల్ల ఆ ప్రాంతాలలో తిరుగుబాటు ఉద్యమాలు బలపడ్డాయి. బలోచిస్తాన్ విమోచన సైన్యం నవంబరు 2007 వరకు బాలాచ్ మర్రి నాయకత్వంలో పనిచేసింది.
జాతీయ రహదారి 202 (భారతదేశం)
జాతీయ రహదారి 202 (ఆంగ్లం: National Highway 202) భారతదేశంలో ప్రధానమైన రహదారి.
ఇది ఆంధ్ర ప్రదేశ్ రాష్ట్రంలోని హైదరాబాదు పట్టణాన్ని చత్తీస్ గఢ్ రాష్ట్రంలోని భోపాలపట్నం పట్టణాన్ని కలుపుతుంది. ఈ రహదారి పొడవు సుమారు 280 కిలోమీటర్లు, ఇందులో ఆంధ్ర ప్రదేశ్ లో 244 కి.మీ. మరియు ఛత్తీస్ గఢ్ లో 36 కి.మీ.గా అంచనా వేయబడింది.
జాతీయ రహదారి 26 (భారతదేశం)
జాతీయ రహదారి 26 (ఆంగ్లం: National Highway 26) (పాత సంఖ్య: జాతీయ రహదారి 43) భారతదేశంలోని ప్రధానమైన రహదారి. ఇది ఆంధ్ర ప్రదేశ్ లోని నాతవలస వద్ద ప్రారంభమై తూర్పు కనుమలు గుండా ప్రయాణించి చత్తీస్ గఢ్ రాజధాని పట్టణమైన రాయపూర్ ను కలుపుతుంది. ఈ రహదారి సంఖ్య జాతీయ రహదారి 43 నుండి 26 గా మార్చబడింది.ఈ రహదారి ఆంధ్ర ప్రదేశ్ లో విజయనగరం జిల్లాలోని విజయనగరం, గజపతినగరం, రామభద్రపురం మరియు సాలూరు పట్టణాల ద్వారా ప్రయాణిస్తుంది.
జాతీయ రహదారి 67 (భారతదేశం)
జాతీయ రహదారి 67 (ఆంగ్లం: National Highway 63) (పాత సంఖ్య: జాతీయ రహదారి 63) భారతదేశంలోని ప్రధానమైన రహదారి. ఇది కర్ణాటక లోని రాంనగర్ వద్ద ప్రారంభమై తాడిపత్రి గుండా ప్రయాణించి ఆంధ్ర ప్రదేశ్లొని కృష్ణపట్నం రోడ్డును కలుపుతుంది. ఈ రహదారి సంఖ్య జాతీయ రహదారి 63 నుండి 67 గా మార్చబడింది.
జాతీయ రహదారి 42 (భారతదేశం)
జాతీయ రహదారి 42 (ఆంగ్లం: National Highway 42) (పాత సంఖ్య: జాతీయ రహదారి 205 మరియు 209) భారతదేశంలోని ప్రధానమైన రహదారి. ఇది చత్తీస్‌గఢ్ రాష్ట్రంలోని రాయచూరు పట్టణాన్ని ఆంధ్ర ప్రదేశ్ రాష్ట్రంలోని కృష్ణగిరి రొడ్డు పట్టణాన్ని కలుపుతుంది. ఈ రహదారి సంఖ్య జాతీయ రహదారి 205 మరియు 209 నుండి 42 గా మార్చబడింది.
జాతీయ రహదారి 216 (భారతదేశం)
జాతీయ రహదారి 216 (ఆంగ్లం: National Highway 216)(పాత సంఖ్య: జాతీయ రహదారి 214 మరియు 214A) భారతదేశంలోని ప్రధానమైన రహదారి. ఇది ఆంధ్ర ప్రదేశ్ లోని కోటిపల్లి నుండి దిగమర్రు ద్వారా ఒంగోలు నగరాల్ని కలుపుతుంది. ఈ రహదారి సంఖ్య, జాతీయ రహదారి 214 మరియు 214A కలిపి 216గా మార్చబడింది.
ఇది పశ్చిమగోదావరి జిల్లా దిగమర్రు నుంచి నరసాపురం, మొగల్తూరు, నాగిడిపాలెం, రేపల్లె, బాపట్ల మీదుగా ఒంగోలు వరకు ఉంది. దీన్ని నాలుగు వరుసల రహదారిగా నిర్మించనున్నారు.
216, 216ఎ జాతీయ రహదారుల అభివృద్ధికి రెండు ప్రధాన వంతెనలు అడ్డంకిగా ఉన్నాయి. 216 జాతీయ రహదారిపై పాలకొల్లు వద్ద నరసాపురం కాల్వపై వంతెన పనులు సగంలోనే నిలిచిపోయాయి. నరసాపురం కాల్వతోపాటు, రైల్వేట్రాక్ పైన వంతెనలు పూర్తి కావాల్సి ఉంది. 216ఎ జాతీయ రహదారికి మొగల్తూరు-నాగిడిపాలెం వద్ద ఉప్పుటేరుపై వంతెన స్తంభాలు గతంలో నీటిలోకి ఒరిగిపోవడంతో పనులు నిలిచిపోయాయి.
జాతీయ రహదారి 219 (భారతదేశం)
జాతీయ రహదారి 219 (ఆంగ్లం: National Highway 219) భారతదేశంలోని ప్రధానమైన రహదారి. ఇది తమిళనాడు రాష్ట్రంలోని కృష్ణగిరి పట్టణాన్ని ఆంధ్ర ప్రదేశ్ రాష్ట్రంలోని మదనపల్లి పట్టణాన్ని కలుపుతుంది. దీని పొడవు సుమారు 150 కిలోమీటర్లు (ఆంధ్ర ప్రదేశ్ - 128 మరియు తమిళనాడు - 22)
ఈ రహదారి కృష్ణగిరి లో మొదలై కుప్పం, వెంకటగిరి కోట, బైరెడ్డిపల్లి, పలమనేరు, పుంగనూరు పట్టణాల ద్వారా ప్రయాణించి మదనపల్లి చేరుతుంది.
జాతీయ రహదారి 30 (భారతదేశం)
జాతీయ రహదారి 30 (ఆంగ్లం: National Highway 30) (పాత సంఖ్య: జాతీయ రహదారి 221) భారతదేశంలోని ప్రధానమైన రహదారి. ఇది ఆంధ్ర ప్రదేశ్ రాష్ట్రంలోని విజయవాడ పట్టణాన్ని ఛత్తీస్ గఢ్ రాష్ట్రంలోని జగదల్ పూర్ పట్టణాన్ని కలుపుతుంది. దీని పొడవు సుమారు 329 కిలోమీటర్లు (ఆంధ్ర ప్రదేశ్ - 155 మరియు చత్తీస్ గఢ్ - 174). ఈ రహదారి సంఖ్య జాతీయ రహదారి 221 నుండి 30 గా మార్చబడింది.
జాతీయ రహదారి 222 (భారతదేశం)
జాతీయ రహదారి 222 (ఆంగ్లం: National Highway 222) భారతదేశంలోని ప్రధానమైన రహదారి. ఇది మహారాష్ట్ర రాష్ట్రంలోని బొంబాయి దగ్గర కళ్యాణ్ నుండి తెలంగాణ రాష్ట్రంలోని నిర్మల్ పట్టణాన్ని కలుపుతుంది. దీని పొడవు సుమారు 610 కిలోమీటర్లు (మహారాష్ట్ర - 550 కి.మీ మరియు తెలంగాణ - 60 కి.మీ.)
Mumbai- Bhiwandi - Kalyan - Murbad - Ale Phata - Ahmednagar - Pathardi - Parbhani - Nanded - Bhokar - Bhainsa - Nirmal - Adilabad
జస్వంత్ సింగ్ కన్వాల్
జస్వంత్ సింగ్ కన్వాల్ పంజాబ్ కు చెందిన ప్రముఖ రచయిత. ఇతను వ్రాసిన రచనలలో అన్నిటికంటే మఖ్యమైనది "Dawn of the Blood" (రక్త ప్రవాహపు మొదలు). ఇది పంజాబ్ లో నక్సలైట్ ఉద్యమం పై వ్రాసిన అత్యంత వివాదాస్పదమైన నవల. ఆ నవల మొదట పంజాబి భాషలో వ్రాసి తరువాత ఇంగ్లీష్ లో అనువదించడం జరిగింది. ఇతను ఎమర్జెన్సీ కాలంలో ఆ నవల వ్రాయడం, అప్పట్లో విప్లవ సాహిత్యం పైన నిషేధం ఉండడం వల్ల ఆ నవలని ప్రచురించడానికి పబ్లిషర్లు ఎవరూ ముందుకు రాలేదు. జస్వంత్ సింగ్ సింగపూర్ వెళ్ళి అక్కడ నుంచి పంజాబ్ కు ఆ నవల కాపీలు పంపించే వారు. ఎమర్జెన్సీ ఎత్తివేసిన తరువాత ఇండియాకు వచ్చి సంత్ సింగ్ షెఖోన్ సహాయంతో ఆ నవలని ఇంగ్లిష్ లోకి అనువదించారు. ఆ నవల పంజాబ్ లో 1967-1972 మధ్యకాలంలో కార్మిక-రైతాంగ సాయుధ పోరాటాలు ఎలా మొదలయ్యాయో చూపిస్తుంది. 1972లో భారత కమ్యూనిస్ట్ పార్టీ - మార్కిస్ట్-లెనినిస్ట్ నాయకుడు చారు మజుందార్ చనిపోయిన తరువాత మార్కిస్ట్-లెనినిస్ట్ పార్టీ అనేక పార్టీలుగా చీలిపోయింది. ఈ నవల వ్రాసిన తరువాతి కాలంలో (1980 తరువాత) కమ్యూనిస్ట్ వ్యతిరేక స్వభావం కలిగిన ఖలిస్తాన్ ఉద్యమం బలపడింది. వారు పంజాబ్ ని సిక్కు ఛాందసవాద రాజ్యంగా స్థాపించాలనే కోరికతో తమ సిధ్ధాంతాలని వ్యతిరేకించిన మార్క్సిస్ట్-లెనినిస్ట్ విప్లవకారులని కూడా హత్యలు చేశారు. ఆ సమయంలో అనేక మంది మార్కిస్ట్-లెనినిస్ట్ విప్లవకారుల్ని పోలీసులు కూడా జైళ్ళలో చిత్ర హింసలు పెట్టి చంపారు. 1990 తరువాత చాలా తక్కువ సంఖ్యలో మాత్రమే మార్కిస్ట్-లెనినిస్ట్ విప్లవకారులు పంజాబ్లో మిగిలారు. కానీ "Dawn of the Blood" నేటికీ పంజాబ్ లో మార్కిస్ట్-లెనినిస్ట్ పోరాటం యొక్క ప్రభావాన్ని గుర్తు చేస్తోంది.
జస్వంత్ సింగ్ కన్వాల్ పంజాబ్ లోని మోగా జిల్లా ధుదికే గ్రామంలో జన్మించారు. ఇతను మొదట్లో రొమాంటిక్ కథలు, నవలలు వ్రాసేవారు. మార్క్సిజం చదివిన తరువాత విప్లవ కథలు, నవలలు వ్రాయడం మొదలు పెట్టారు. ఇతను పంజాబ్ లో అనేక ప్రాంతాలు తిరిగి అక్కడ ప్రజలు పడతున్న కష్టాల గురించి తెలుసుకున్నారు.
తుంగ నది
తుంగ నది (కన్నడ: ತುಂಗಾ ನದಿ) కర్ణాటక రాష్ట్రంలోని పవిత్ర నది. ఇది పడమటి కనుమలలో వరాహ పర్వతంలో పుట్టి చిక్ మగలూరు మరియు షిమోగా జిల్లా ద్వారా ప్రవహిస్తుంది. దీని పొడవు సుమారు 147 కిలోమీటర్లు. ఈ నది కూడ్లి వద్ద భద్ర నదితో కలుస్తుంది. అక్కడనుండి దీనిని తుంగభద్ర అని పిలుస్తారు. తరువాత తూర్పుగా ప్రవహించి ఆంధ్ర ప్రదేశ్ లోకి ప్రవేశిస్తుంది.
"గంగా స్నానం తుంగా పానం" అని సామెత.
శృంగేరి వద్ద తుంగ నది ఒడ్డున చాలా దేవాలయాలున్నాయి. వానిలో శారదా పీఠం, విద్యాశంకరాలయం ప్రముఖమైనవి.
సైతాను వచనాలు
ఖురాన్ మరియు హదిస్ లో చేర్చడానికి నిరాకరించబడినవని ఇస్లాం విమర్శకులు భావించే కొన్ని వచనాలకి Satanic Verses (సైతాను వచనాలు) అని పేరు పెట్టారు. ముహమ్మద్ ప్రవక్త ఇస్లాం మతాన్ని స్థాపించేటప్పుడు తాను కొత్త మతాన్ని సృష్ఠిస్తున్నట్టు చెప్పుకోలేదు. అబ్రహాం (ఇబ్రహీం), మోషే (మూసా), యేసు క్రీస్తు (ఈసా) వంటి పూర్వపు ప్రవక్తల బోధనలనే బలపరిచాడు. ఖురాన్ వచనాలను ముహమ్మద్ సహచరులు రచించగా హదిస్ లని పెర్షియన్ మరియు అరబ్ చరిత్రకారులు ముహమ్మద్ ప్రవక్త చనిపోయిన తరువాత సంకలనం చెయ్యడం జరిగింది. ఖురాన్ మరియు హదిస్ ప్రవచనాలలో పొంతన లేనివి, ఒకదానికొకటి పరస్పర విరుద్ధమైనవి కూడా ఉన్నాయి. వాటిలో కొన్నిటిని ఖురాన్ మరియు హదిస్ ల నుంచి తొలిగించడం కూడా జరిగింది. ఉదాహరణ: ఖురాన్ లో చేర్చడానికి నిరాకరించిన కొన్ని వచనాలలో ముగ్గురు ఆడ దేవతలని పూజించడానికి అనుమతిస్తున్నట్టు వ్రాసి ఉంది. ఈ దేవతల పేర్లు అల్లాత్, ఉజ్జా మరియు మనాత్ . ముస్లింలు నిరాకరించిన ప్రవచనాలని బయట పెట్టినందుకు సల్మాన్ రష్దీ అనే రచయితను హత్య చెయ్యాలని ఫత్వా జారీ చెయ్యడం జరిగింది. ముస్లింలు ఏకేశ్వరోపాసకులు. వారు అల్లాహ్ తప్ప వేరే దేవుడు లేడని నమ్ముతారు. అష్ హదు అన్ లా ఇలాహ ఇల్లల్లాహ్ అంటే అల్లాహ్ తప్ప వేరే దేవుడు లేడని నేను ప్రవచిస్తున్నాను అని అర్థం. బైబిల్ లో తొక్కి పెట్టబడిన గ్రంథములు (Apocryphal books) ఉన్నట్టే ఖురాన్ లో కూడా నిరాకరించిన ప్రవచనాలున్నాయని పూర్వపు ముస్లిం చరిత్ర కారులు వ్రాసిన నిజాల్ని నేటి ముస్లిం పండితులు నమ్మడం లేదు. ఆ ప్రవచనాలు సైతాను ప్రవచనాలు (Satanic Verses) అని ముస్లిం పండితుల వాదన. ఈ వచనాలను మొదట సేకరించినది ముస్లిం చరిత్రకారులైన అల్-వకీదీ, ఇబ్న్ సా'ద్, అత్-తబారి మరియు ఇబ్న్ ఇషాక్ . వీరి చారిత్రక రచనల ఆధారంగా "ది శటానిక్ వర్సెస్" అనే నవల వ్రాసి ఖురాన్ లోనివని భావింపబడిన అసంగత విషయాలను బయట పెట్టినందుకు ఆ నవల రచయత సల్మాన్ రష్దీని హత్య చెయ్యాలని ఫత్వా జారీ చెయ్యడంతో పాటు అతని నవలని అనేక ఇస్లామిక్ దేశాలలో నిషేధించడం జరిగింది.
ఇతర మతాలకి చెందిన ఇస్లాం పరిశోధకులు ఇస్లాం మత పరిణామంలో పూర్వపు మక్కాలోని విగ్రహారాధకుల నమ్మకాల ప్రభావాలు కూడా కలిసాయని అంగీకరిస్తున్నారు. విల్లియం మాంట్ గోమరీ వాట్ (William Montgomery Watt) మరియు ఆల్ఫ్రెడ్ గిల్లామ్ (Alfred Guillaume) ఇలా వివరణలు ఇస్తున్నారు "ముస్లింలు తమ మత గ్రంథాన్ని తామే వక్రీకరించి వ్రాయడం లేదా తమ ప్రవక్తని తామే అప్రతిష్ట పరచడం నమ్మశక్యం కాదు అన్న విషయం ఆధారంగా కూడా నిజాల్ని పరిశీలించాలి. ఆ సైతాను వచనాలని ఖురాన్ లో భాగాలుగా ముహమ్మదే ప్రవచించి ఉంటాడు. ఆ కథని ముస్లింలు కనిపెట్టడం లేదా ఇతర మతస్తులు ముస్లింల పై రుద్దడం ఊహలో కూడా జరిగే పని కాదు". ఈ వివరణని అంగీకరించని వారు కూడా ఉన్నారు. ఎందుకంటే తొలితరం ముస్లిం సమాజంలోని ముసిమేతరులు ఆడ దేవతల కథని అంగీకరించారు, దానిని ముస్లింలే అంగీకరించారనే కట్టుకథ బయలుదేరింది. వారు ఆ కథని అశుభ సందేశంగా భావించలేదు.
ఇస్లాం సంప్రదాయపు సృష్టికర్తలు కావాలని ఖురాన్ మొత్తాన్ని అప్రతిష్ఠ పరిచే అంతరార్థాల్ని చేర్చడం జరగదనే విశ్వాసంతోనే తొలినాటి ముస్లింలు ఈ కథని నమ్మేవారని ఫ్రెంచ్ చరిత్రకారుడు మాక్సిమ్ రోడిన్సన్ (Maxime Rodinson) అన్నారు. ఇస్లాం ఆవిర్భవించిన తొలినాళ్ళలో ముస్లిమేతరులు ఇస్లాంలో ప్రవేశించిన ప్రారంభలో వారు మొదట వారు మక్కా పాగన్ దేవతలని తమ దేవతలుగా భావించే వారు కానీ, చాలా కాలం వరకు ఆ దేవతలని పూర్తిగా తిరస్కరించ లేకపోయారు. కాల క్రమంలోనే వారు తమ పాత సంప్రదాయాల్ని వదిలి పెట్టి వాటిని పాగన్ సంప్రదాయాలుగా పరిగణించారు.
భద్ర నది
భద్రా నది (కన్నడ:: ಭದ್ರಾ ನದಿ) కర్ణాటక రాష్ట్రంలోని ఒక పవిత్రమైన నది. 
ఈ నది పడమటి కనుమలలో జన్మించి దక్కను పీఠభూమిలో ప్రవేశించి కూడ్లి వద్ద తుంగ నదితో కలిసి తుంగభద్రా నదిగా మారుతుంది. ఇది భద్రా వన్యప్రాణి సంరక్షారణ్యం ద్వారా ప్రవహిస్తుంది. తరువాత ఆంధ్ర ప్రదేశ్ రాష్ట్రంలో ప్రవేశించి కృష్ణా నదిలో కలిసిపోతుంది.
సురేంద్రపురి
నల్లగొండ జిల్లాలోని యాదగిరిగుట్టకు సమీపంలో కలదీ క్షేత్రం. ఇక్కడ ముఖ్యంగా చెప్పుకోదగిన వాటిలో మొదటిది, ఇక్కడగల సురేంద్రపురి హనుమదీశ్వర ఆలయం ఈ క్షేత్రం హైదరాబాదుకు 60 కి.మీ దూరంలో కలదు నగర శివార్లలో ఉన్న సురేంద్రపురి ఒక అద్భుతమైన మ్యుజియం. పౌరాణిక అవగాహన కేంద్రంగా కూడా ఈ మ్యూజియంని పిలుస్తారు. భారత పురాణాల గురించి అవగాహన కల్పించే లక్ష్యంతో ఈ మ్యుజియమ్ ని ఏర్పాటు చేసారు. కుండా సత్యనారాయణ్ కుమారుడు సురేంద్ర పేరుతొ ఈ సురేంద్రపురి మ్యుజియం పేరు పెట్టారు. తన కుమారుడి పేరు అమరంగా ఉండడానికి ఈ మ్యూజియాన్ని స్థాపించిన సత్యనారాయణ్ గారు ఈ మ్యూజియానికి సురేంద్రపురి మ్యూజియం అన్న పేరు పెట్టారు. భారతదేశంలో ఉన్నప్రఖ్యాతమైన మరియు ముఖ్యమైన ఆలయాల మినియెచర్ లు ఇక్కడ ప్రధానంగా కనిపిస్తాయి.ఈ వైవిధ్యమైన అంశం సందర్శకులని అమితంగా ఆకర్షిస్తుంది. ప్రముఖమైన ఆలయాల యొక్క ఖచ్చినమైన ప్రతిరూపాలని తయారు చేసేందుకు చాలా జాగ్రత్తలు తీసుకున్నారు. ఆ ఆలయాల పైన ఉండే శిల్పకళలూ నిర్మాణ శైలి ఇలా ప్రతి విషయం గురించి తగిన జాగ్రత్తలు తీసుకుని ఇక్కడ మినీయెచర్ ఆలయాలని అద్భుతంగా తయారు చేసారు. హిందువుల దేవుళ్ళని, దేవతలని వర్ణించే శిలావిగ్రహాలు, చిత్రలేఖనాలు ఈ మ్యూజియంలో గమనించవచ్చు. ఈ మ్యూజియాన్ని ఒక్క సారి సందర్శిస్తే భారత దేశ పురాణాల గురించి ఎన్నో విషయాలు తెలుసుకోవచ్చు
మానభంగం
మానభంగం లేదా అత్యాచారం లేదా లైంగిక దాడి (Rape) అనగా ఒక వ్యక్తి యొక్క మానానికి భంగం కలిగించడం. చట్టపరంగా ఒక వ్యక్తి యొక్క అనుమతి (Consent) లేకుండా సంభోగం జరుపడాన్ని మానభంగంగా పరిగణిస్తారు. ఇదొక రాక్షసరతి విధానం. ఇది చాలా కౄరమైన సాంఘిక నేరంగా పరిగణిస్తారు.
మానభంగం ఎక్కువగా స్త్రీలపై పురుషులు జరిపే ప్రక్రియ. అయితే ఇవి చాలా దేశాలలో వివిధ కారణాల వలన చాలా తక్కువగా రక్షకభటుల దృష్టికి వస్తాయి. ఇంకా కొద్ది మందికి మాత్రమే నేరస్థులుగా శిక్షలు విధించబడతాయి. మానభంగానికి పాల్పడిన వ్యక్తి సాధారణంగా పరిచయం ఉన్నవారే చేస్తారని అమెరికా పరిశోధనల మూలంగా తెలిసింది. చాలా తక్కువగా అంటే 2 % సందర్భాలలో మాత్రమే కొత్త వ్యక్తులతో జరిగింది.మానభంగాన్ని జరిగిన సందర్భాన్ని బట్టి, వ్యక్తి లక్షణాలను బట్టి విభజిస్తారు.
ద్విజేంద్ర నారాయణ్ ఝా
ద్విజేంద్ర నారాయణ్ ఝా (Dwijendra Narayan Jha) ఒక వివాదాస్పద భారతీయ చరిత్రకారుడు. ఇతను ఢిల్లీ విశ్వవిద్యాలయం ప్రొఫెసర్ మరియు Indian Council of Historical Research సభ్యులు. బ్రాహ్మణులు బయట పెట్టని కొన్ని వేదాల ఆధారంగా పూర్వం వైదిక బ్రాహ్మణులు ఆవు మాంసం తినే వారని, ఆవు మాంసం తినే ఆచారాన్ని భారత దేశంలో మొదత ప్రవేశ పెట్టినది ముస్లింలు కాదని వివరిస్తూ "Myth of the Holy Cow" అనే పుస్తకం వ్రాసారు. ఆ గ్రంథం వ్రాసినందుకు అతనికి చావు బెదిరింపులు కూడా వచ్చాయి. వేదాలు సంస్కృత-ప్రాకృత భాషలలో వ్రాసి ఉన్నాయి. వాటిలో కొన్ని భాగాలని మాత్రమే హిందీ మరియు తెలుగు భాషలలోకి అనువదించడం జరిగింది. అనువాదం కాని కొన్ని వేదాలని అనువదించి అందులోని విరుద్ధ అంశాలను బయట పెట్టినందుకు హిందూత్వవాదులు అతన్ని బెదిరించడం జరిగింది. ద్విజేంద్ర నారాయణ్ ఝా కూడా బ్రాహ్మణుడే కానీ అతను బ్రాహ్మణుల నుంచే తీవ్ర విమర్శలు ఎదుర్కొన్నారు. ఇతను కూడా బ్రాహ్మణ కుటుంబం నుంచి వచ్చిన వారే కానీ ఇతను హిందూత్వవాదాన్ని విమర్శిస్తూ రచనలు వ్రాసారు.
ద్విజేంద్ర నారాయణ్ ఝా సంస్కృత భాషని అర్థం చేసుకోకుండా వేదాలని అనువదించారని బ్రాహ్మణుల విమర్శ.
నాగరికత తెలియని రోజుల్లో బ్రాహ్మణులు కూడా ఆవు మాంసం తిని ఉండొచ్చు. ఇప్పుడు కోడి మరియు మేక మాంసాలు తినడం తప్పా కాదా అన్న ప్రశ్న మీద చర్చ జరుగుతోంది. నాగరికతలో వచ్చిన మార్పులు గురించి తెలుసుకోవడం తప్పు కాదని ప్రశంసకుల వాదన.
Works by D N Jha:As editor:
నేరం
చట్టరీత్యా తప్పు పనుల్ని నేరాలు (Crime) అంటారు.వేలి ముద్రల బ్యూరో (ఎఫ్‌పీబీ) గణాంకాల ప్రకారం రాష్ట్రంలో ఏటా కొత్తగా సుమారు 25 వేలమంది నేరరంగ ప్రవేశం చేస్తున్నారు.మహిళలపై జరుగుతున్న నేరాల్లో దేశంలోనే రాష్ట్రం అగ్రస్థానంలో నిలిచింది. చీటింగ్‌ కేసుల్లోనూ ముందుంది. ప్రస్తుతం ఎఫ్‌పీబీ వద్ద 4,10,901 మంది నేరస్థులకు సంబంధించిన సమాచార బ్యాంకు ఉంది.
పురుషుడు
పురుషుడు (ఆంగ్లం: Man) (బహువచనం పురుషులు) ఒక మగ మనిషి. భార్యాభర్తలలో పురుషుణ్ణి భర్త అంటారు. ఈ పదం సాధారణంగా పెద్దవారికి మాత్రమే ఉపయోగిస్తారు. మగ పిల్లల్ని బాలుడు మరియు బాలురు అంటారు. అయితే కొన్ని సందర్భాలలో ఉదాహరణకు పురుషుల హక్కులు మొదలైన వాటిలో అన్ని వయసుల వారికి ఈ పదం వర్తిస్తుంది. కుటుంబ వ్యవస్థలో పురుషుని ఇంటి పేరుతోనే పిల్లల పేరు నమోదు చేస్తారు. పూర్వపు రాజరిక వ్యవస్థలో రాజు యొక్క పెద్ద కొడుకు మాత్రమే అతని తర్వాత సింహాసనాన్ని అధిరోహించడానికి అర్హుడు.
తెలుగు భాషలో పురుషునికి సంబంధించిన కొన్ని ప్రయోగాలు ఉన్నాయి. గొప్ప వ్యక్తుల్ని మహాపురుషుడు, పురుషోత్తముడు అని పిలుస్తారు. తెలుగు వ్యాకరణములో పురుషము అనగా క్రియల మీది విభక్తుల సంజ్ఞ. ప్రథమపురుషము (the third person), మధ్యమపురుషము (the second person), ఉత్తమవురుషము (the first person). రతి క్రియలో పురుషాయితము అనగా స్త్రీ పురుషుని పాత్ర పోషించడము. మనసులోని కోరికలకు సంబంధించిన పురుషార్థములు నాలుగు: ధర్మార్థకామమోక్షములు
పురుషులలో జననేంద్రియాలు ప్రత్యుత్పత్తి అవయవాలు. ఇవి శిశ్నం, వృషణాలు, శుక్ర వాహికలు మరియు పౌరుష గ్రంధి. వీని ముఖ్యమైన పని వీర్యాన్ని ఉత్పత్తిచేసి, వాటిలోని వీర్యకణాలను సంభోగం సమయంలో, స్త్రీ జననేంద్రియాలతో ప్రవేశపెట్టడం. ఇవి తర్వాత గర్భాశయంలో అండంతో ఫలదీకరణం చెంది గర్భం వస్తుంది.
మానవ పురుషుని కారియోటైపులో 21 జతల ఆటోసోములు మరియు ఒక జత సెక్స్ క్రోమోసోములు ఉంటాయి. పురుషులలో ఒక X మరియొక Y క్రోమోసోములు ఉంటాయి. దీనిని 46,XY గా తెలుపుతారు.
పురుషులకు స్త్రీలలో వలె వ్యాధులన్నీ వస్తాయి. అయితే కొన్నింటి వలన పురుషుల జీవితకాలం స్తీలకన్నా కొంచెం తక్కువ.
క్షీరదాలలో టెస్టోస్టీరాన్ హార్మోను పిండం మీద ప్రభావితం చేసి అది వృషణాలుగా అభివృద్ధి చెందేటట్లు చేస్తాయి. ఉల్ఫియన్ నాళాన్ని శిశ్నంగా మారుస్తుంది. ఏంటీ ముల్లేరియన్ హార్మోన్ ముల్లేరియన్ నాళం అభివృద్ధిని నిరోధిస్తుంది.
పురుషులలో పీయూష గ్రంధి నుండి విడుదలయ్యే గొనడోట్రోఫిన్స్ మరియు టెస్టోస్టీరాన్ వీర్యకణాల అభివృద్ధిని ప్రేరేపిస్తుంది.
పురుషవాదం (ఆంగ్లం: Masculism లేదా masculinism) అనునది పురుషుల హక్కుల/అవసరాల కి అనుగుణంగా ఉండే వాదం. ఈ వాదానికి నిబద్ధులై ఉండటం, ఇటువంటి అభిప్రాయాలని, విలువలని, వైఖరులని వగైరా ప్రచారం చెయ్యటం, లేదా స్త్రీని మినహాయించి పురుషాధిక్యత చుట్టూ కేంద్రీకరించబడి ఉన్న విధానం పురుషవాదం క్రిందకు వస్తాయి.
అమృతము
అమృతము (Elixir Of Life) దేవతలు మరియు దానవులు క్షీర సాగర మథనం చేస్తున్నప్పుడు వెలువడిన పానీయము. అమృతం సేవించిన వారికి మరణం అంటే చావు ఉండదు. దీనిని విష్ణుమూర్తి మోహినీ అవతారమూర్తిగా దేవతలకు మాత్రమే పంచాడు.
అమృతము [ amṛtamu ] a-mritamu. సంస్కృతం n. Nectar, ambrosia. Water, milk, clarified butter, the residue of a sacrifice. Final emancipation from matter and absorption in the Deity. సుధ, ఉదకము, దుగ్ధము, ఘృతము, యజ్ఞశేష ద్రవ్యము, మోక్షము, (వాడుకగా) మజ్జిగ. పంచామృతములు the five nectars, namely, water, milk, curds, ghee and honey. అమృతమునకు అంటులేదు nothing can defile buttermilk. వానిది అమృతహస్తము. he has a healing hand. వానిది అమృతవాక్కు his tongue is inspired. అమృతముహూర్తము n. An auspicious hour. శుభముహూర్తము. అమృతాంధసుడు n. One whose food is ambrosia, a god. దేవత. అమృతాంశువు n. That which gives forth soft beams of light, i.e., the Moon. చంద్రుడు.
ప్రాచీన కాలంలో చైనా, భారత్ మరియు కొన్ని యూరప్ దేశాలకు చెందిన ఆల్కెమిస్టులు అమృతం లాంటి పానీయాన్ని తయారు చేయడానికి ఎంతో సమయాన్ని వెచ్చించినా నిజానికి అలాంటి పానీయాన్ని కనుగొన్నారనే విషయానికి ఆధారాలు లేవు. దీన్ని సేవిస్తే మనిషికి మరణమే ఉండదని నిత్య యవ్వనులౌతారని ప్రజలు విశ్వసిస్తారు. 
చైనా చరిత్రలో ఎందరో చక్రవర్తులు దీనికోసం ప్రయత్నించి వివిధ రకాలైన ఫలితాలను పొందారు. 
హిందూ పురాణాల్లో దీన్ని అమృతంగా పేర్కొన్నారు. ఈ పానీయాన్ని ఎవరైనా కేవలం ఒక్క బిందువు సేవించినా వారికి మరణం ఉండదని ప్రస్థావించబడింది. ఈ అమృతాన్ని పొందడం కోసం దేవతలు, రాక్షసులు కలిసి క్షీరసాగర మథనం చేశారు. పాల సముద్రంలో ఒక కొండనే కవ్వం గా వాసుకి అనే సర్పాన్ని తాడుగా , ఒక వైపు దానవులు, ఒక వైపు రాక్షసులు కలిసి కొన్ని సంవత్సరాలు మధించగా చివర్లో అమృతం లభించింది. కామధేనువు, కల్పవృక్షం మొదలైనవన్నీ ఈ మథనం మధ్యలో లభించినవే.
యహోవా మరియు అల్లాహ్
క్రైస్తవులు దేవున్ని యహోవాహ్ (YHWH) అంటారు. ముస్లింలు దేవున్ని అల్లాహ్ అని అంటారు. క్రైస్తవ మతము, ఇస్లాం మతము రెండూ అబ్రహామిక మతాలు .
యెహోవా సర్వసృష్టికర్త, సర్వ శక్తిమంతుడు. ఆయన ఒక్కడే దేవుడు. వేరే దేవుడెవరూ లేరు.
అల్లాః :- అల్లాహ్ సృష్టికర్త అల్లాహ్ తప్పితే ఇంకెవ్వరు అరాధనకు అర్హులు కారు.
క్రైస్తవులు దేవుని త్రితత్వాన్ని నమ్ముతారు. త్రిత్వం అంటే తండ్రి (యెహోవా) +పరిశుద్ధాత్మ+కుమారుడు (యేసు క్రీస్తు). ముస్లింలు యేసు క్రీస్తుని ప్రవక్తగా మాత్రమే అంగీకరిస్తారు కానీ దేవునిగా గానీ దేవునికుమారునిగాగానీ అంగీకరించరు. కనుక ముస్లింలు దేవుని త్రితత్వాన్ని అంగీకరించరు.
ముస్లింలు అల్లాహ్ (దేవుడు) ని రంగు, రూపం లేనివాడు అంటారు. కాని క్రైస్తవులు యెహోవా (దేవుడు) మనిషి రూపంలో ఉంటాడు అంటారు. అంటే వారు ఇది ఎలా చెబుతున్నారనగా దేవుడు ప్రథమ మనిషిని (ఆదం) ను తన రూపంలో తయారు చేశానని యెహోవా చెప్పాడు అందువల్ల యెహోవా మనిషి రూపంలో ఉంటాడని క్రైస్తవులు అంటారు. కాని వారు ఇలా ఎందుకంటున్నారంటే దేవుడు ఎవరికి కనిపించలేదు. ఎవరూ దేవుణ్ణి చూడలేదు. అందువల్ల ముస్లింలు అల్లాహ్ (దేవునికి) రంగు, రూపం లేనివాడు అంటారు.
అందువల్లా యెహోవా, అల్లాహ్ ఒక్కరే అయ్యే అవకాశం ఉంది.
దేవుడిని ఉద్దేశిస్తూ 'అల్లా' పదాన్ని వాడుకోవటానికి క్రైస్తవులకు రాజ్యాంగబద్ధ హక్కుందని మలేషియా కోర్టు చరిత్రాత్మక తీర్పు ఇచ్చింది. ముస్లిమేతరులు అల్లా పదాన్ని వాడుకోవటం వల్ల సామరస్యాలు పెంపొందుతాయనీ కోర్టు అభిప్రాయపడింది. (ఈనాడు2.1.2010)
గతితార్కిక భౌతికవాదం
గతితర్కం అంటే ప్రతి వస్తువు\విషయం యొక్క synthesis (నిర్మాణ ప్రక్రియ లేదా పరిణామ ప్రక్రియ) మరియు antithesis (విఛ్ఛిన్న ప్రక్రియ) ని అర్థం చేసుకోవడం. గ్రీక్ భాషలో డయలెగో అంటే వాదన-ప్రతివాదన అని అర్థం. దాన్ని ఆంగ్లంలో dialectic అని, తెలుగులో గతితర్కం అని అనువదించడం జరిగింది. భౌతికవాదం అంటే భౌతికంగా ఉనికిలో ఉన్న వాటి గురించే అలోచించడం. చెట్లు, కొండలు, కోనలు, మనిషి, సమాజం ఇవన్నీ భౌతికంగా ఉనికిలో ఉన్నవే. వీటికి అతీతంగా ఊహాజనిత వస్తువులని (దేవుడు, ఆత్మ లాంటివి) నమ్మడం భావవాదం కిందకి వస్తుంది. గతితార్కిక భౌతికవాదం అంటే భౌతికవాదాన్ని గతితార్కిక పద్ధతిలో అర్థం చేసుకోవడం. ప్రతి పదార్థానికి చలనం (motion) ఉంటుందన్న హెగెల్ సూత్రాన్ని కూడా మార్క్స్ తన గతితార్కిక ఆలోచన విధానంలో చేర్చాడు. అంతే కాకుండా హెగెల్ తత్వశాస్త్రంలోని భావవాద కోణాన్ని, జడతత్వ సూత్రాల్ని విమర్శించాడు.
చారిత్రక భౌతికవాదం అంటే చరిత్రలోని దశలని గతితార్కిక దృష్ఠితో అర్థం చేసుకోవడం. మానవుడు కోతి నుంచి వచ్చాడన్న డార్విన్ జీవపరిణామ సిధ్ధాంతంతో చారిత్రక భౌతికవాదం మొదలవుతుంది. ఆదిమ గణ సమాజం బానిస-యజమాని సమాజంగా ఎలా మారింది, బానిస-యజమాని సమాజం భూస్వామ్య సమాజంగా ఎలా మారింది, భూస్వామ్య సమాజం పెట్టుబడి దారి సమాజంగా ఎలా మారింది వంటి అంశాలను గతితార్కిక పద్ధతిలో వివరిస్తుంది. ప్రైవేట్ పెట్టుబడుల రద్దు, పరిశ్రమలు జాతీయీకరణ, వ్యవసాయభూముల సమిష్ఠీకరణ, డబ్బు లేని ఆర్థిక వ్యవస్థ స్థాపన వంటి వాటి గురించి మార్క్సిస్ట్లు ఆర్థిక శాస్త్రంలో వివరించడం జరిగింది. తత్వశాస్త్రంలో మార్క్సిస్ట్లు గతితార్కిక-చారిత్రక భౌతికవాదాన్ని పునాదిగా తీసుకుంటారు.భౌతిక పదార్థలైన గాలి నీరు నేల నుండి ఈ విశ్వం ఉద్భవించింది.
జడతత్వ శాస్త్రం (metaphysics) వస్తువుని లేదా విషయాన్ని దాని పరిసరాలతో వేరు చేసినట్టు చూస్తుంది. ఉదాహరణకు జడతత్వవాదుల దృష్ఠిలో మనిషి వేరు సమాజం వేరు. లుడ్విగ్ ఫోయెర్బాఖ్ కూడా గొప్ప నాస్తికుడే. మనిషిని దేవుడు సృష్ఠించలేదు, మనిషి ప్రాకృతిక జీవపరిణామం వల్ల అవతరించాడు అని ఫోయెర్బాఖ్ కూడా అంగీకరించాడు కానీ మనిషికి సమాజానికి ఉన్న సంబంధం గురించి మాత్రం అంగీకరించ లేదు. మనిషి సామాజిక జీవి, మనిషి సమాజం నుంచి వేరు పడలేడని కారల్ మార్క్స్ వాదించాడు. భూమి సూర్యుని గ్రావిటేషన్ శక్తి వల్ల సూర్యుని చుట్టు తిరుగుతోంది. భూమి స్వతంత్రంగా సూర్యుని చుట్టు తిరుగుతోంది అన్నట్టు ఉంటాయి జడతత్వవేత్తల అలోచనలు.
చారిత్రక భౌతికవాదం
చారిత్రక భౌతికవాదం అంటే చరిత్రలోని దశలని గతితార్కిక దృష్ఠితో అర్థం చేసుకోవడం. మానవుడు కోతి నుంచి వచ్చాడన్న డార్విన్ జీవపరిణామ సిధ్ధాంతంతో చారిత్రక భౌతికవాదం మొదలవుతుంది. ఆదిమ గణ సమాజం బానిస-యజమాని సమాజంగా ఎలా మారింది, బానిస-యజమాని సమాజం భూస్వామ్య సమాజంగా ఎలా మారింది, భూస్వామ్య సమాజం పెట్టుబడి దారి సమాజంగా ఎలా మారింది వంటి అంశాలను గతితార్కిక పద్ధతిలో వివరిస్తుంది. ప్రైవేట్ పెట్టుబడుల రద్దు, పరిశ్రమలు జాతీయీకరణ, వ్యవసాయభూముల సమిష్ఠీకరణ, డబ్బు లేని ఆర్థిక వ్యవస్థ స్థాపన వంటి వాటి గురించి మార్క్సిస్ట్లు ఆర్థిక శాస్త్రంలో వివరించడం జరిగింది. తత్వశాస్త్రంలో మార్క్సిస్ట్లు గతితార్కిక-చారిత్రక భౌతికవాదాన్ని పునాదిగా తీసుకుంటారు.